פטריות פתוגניות לחרקים

**פטריות פתוגניות לחרקים** או **פטריות אנטומו-פתוגניות** הן קבוצה של פטריות טפיליות שהפונדקאים שלהן הם חרקים. פטריות אלו ממלאות תפקיד חשוב בשליטה על אוכלוסיות חרקים במערכות אקולוגיות שונות, בדומה לתפקידם של טורפים המווסתים את גודלן של אוכלוסיות בעלי החיים שאותן הם טורפים. בעשורים האחרונים נעשים מאמצים להשתמש בהן כחומרי הדברה טבעיים ולהפחית את הצורך בחומרים כימיים.

## אבולוציה
פטריות פתוגניות לחרקים מהוות קבוצה פוליפילטית לא טקסונומית, משום שהן נמצאות ברבות מהמערכות בממלכת הפטריות. התפוצה הטקסונומית הנרחבת שלהן מצביעה על מקורות אבולוציוניים מרובים של פתוגניות לחרקים. לדוגמה, נראה ששלוש משפחות בסדרה Hypocreales (Clavicipitaceae, Cordycipitaceae ו-, Ophiocordycipitaceae) פיתחו התמחות בחרקים באופן עצמאי. ישנן פטריות אשר משתמשות במגוון רב של חרקים כפונדקאים (למשל Beauveria bassiana) בעוד שאחרות מתמחות בחרקים ספציפיים.
ממוזער|נמלה שנדבקה בפטריית "זומבי הנמלים", מעוגנת לצמח ברגליה ולסתותיה ומראשה בוקעת הפטריה

## הדבקה
בניגוד לפתוגנים אחרים של חרקים, כמו וירוסים או תולעים נימיות, רוב הפטריות הפתוגניות לחרקים לא חודרות לגוף החרק בבליעה, אלא באמצעות מגע בשלד החיצוני. כך החרק לא יכול לפתח עמידות נגדן באמצעות אכילה סלקטיבית, וההדבקה היא פאסיבית, מעצם המגע עימן. פטריות מסוימות אף גורמות לחרק לשינוי התנהגותי המסוכן לחרק עצמו, אך מועיל לפטריה. כך למשל, למשל פטריית זומבי הנמלים גורמת לנמלה הנגועה לעזוב את הקן ולטפס לאזור גבוה, שבו תנאי הסביבה מתאימים יותר להפצת הנבגים.

## מחקר וישומים
פטריות אנטומו-פתוגניות מהוות חלופה ידידותית לקוטלי חרקים כימיים, ומדענים חוקרים אותן לצורך שימוש בהן בהדברה ביולוגית של מזיקים בחקלאות. פטריות אלו יכולות לשמש כחומרי הדברה טבעיים ולהפחית את הצורך בטיפולים כימיים. בניגוד לחומרי הדברה כימיים, פטריות אנטומו-פתוגניות מציעות אלטרנטיבה ידידותית לסביבה על ידי מיקוד למזיקים ספציפיים מבלי לפגוע באורגניזמים מועילים או במערכת האקולוגית שמסביב.

ידועים למעלה מ-700 מיני פטריות פתוגניות לחרקים, ובחקלאות נעשה שימוש רק בכמה סוגים עיקריים:
* פטריית Beauveria bassiana  הגדלה באופן טבעי בקרקעות ברחבי העולם ופועלת כטפיל על מיני פרוקי רגליים שונים.
* פטריית Metarhizium anisopliae  התוקפת טרמיטים ותריפסאים, ונבדק השימוש בה כנגד יתושי האנופלס, הנושאים מלריה.
* פטריית *Lecanicillium lecanii* , התוקפת את על המשפחה של כנימות מגן.
* פטריית Isaria fumosorosea , שבה נעשה שימוש להדברה ביולוגית של מגון רחב של חרקים.

חסרונות השימוש בפטריות להדברה הם שיש צורך בתנאים סביבתיים ספציפיים (לחות, טמפרטורה) ליעילות מיטבית, וכן שפעולתן איטית יותר בהשוואה לקוטלי חרקים כימיים.

## גלריה

קובץ:Pandora neoaphidis.jpg|כנימת אפרסק ירוקה, Myzus persicae, מכוסה בפטרייה Pandora neoaphidis שגרמה למותה. פס קנה המידה (בשחור) = 0.3 מ"מ
קובץ:2007-10-02 Cordyceps ignota 22259 cropped.jpg|פטריית קורדיספס אניוטה (Cordyceps ignota) שהרגה עכביש
קובץ:Cordyceps sinensis.jpg|פטריית קורדיספס סיננסיס (Cordyceps sinensis) שהרגה זחל, צולם בנפאל
קובץ:Grasshopper cordyceps (19885284090).jpg|פטריית קורדיספס החגבים (Cordyceps locustiphila) מדרום אמריקה, אשר משנה את התנהגות החגב וגורמת לו ללכת למיקום שמשרת את התרבותה
קובץ:2014-02-16 Cordyceps locustiphila Henn 404101.jpg| פטריית Cordyceps acridophila על חגב, ברזיל
קובץ:2009-02-17 Cordyceps tuberculata cropped.jpg|פטריית Cordyceps tuberculata על עש, נפוצה בסקוטלנד


## ראו גם
* משוואות לוטקה-וולטרה

## הערות שוליים

קטגוריה:פטריות
קטגוריה:פרזיטולוגיה
קטגוריה:שמירת הסביבה
קטגוריה:הדברה
קטגוריה:חקלאות בת קיימא